cyanic-selkie/wikianc huggingface dataset:
ปลาหมอ
ปลาหมอเป็นปลาที่สามารถพบได้ในทุกแหล่งน้ำ กระจายอยู่ทั่วไปในทวีปเอเชีย สำหรับในประเทศไทยพบทุกภาค และเป็นปลาที่คนไทยรู้จักกันเป็นอย่างดี ด้วยใช้เป็นอาหารมาช้านาน และมีความเชื่อว่าหากปล่อยปลาหมอจะทำให้ไม่เป็นโรคหรือหายจะโรคได้ ด้วยชื่อที่มีความหมายถึงหมอหรือแพทย์ผู้รักษาโรค และนิยมเลี้ยงเป็นปลาเศรษฐกิจในปัจจุบัน อีกทั้งในปลาที่มีสีกลายไปจากสีปกติ เช่น สีทองยังนิยมเลี้ยงเป็นปลาสวยงามที่มีราคาขายแพงอีกด้วย
ปลาหมอมีชื่อเรียกอื่น ๆ เช่น "ปลาหมอไทย", "ปลาเข็ง" หรือ "ปลาสะเด็ด" ในภาษาอีสาน เป็นต้น ในขณะที่ภาษามลายูปัตตานีเรียกว่า "อีแก ปูยู"
มวล
มวล (mass) เป็นคุณสมบัติหนึ่งของวัตถุ ที่บ่งบอกปริมาณของสสารที่วัตถุนั้นมี มวลเป็นแนวคิดหลักอันเป็นหัวใจของกลศาสตร์แบบดั้งเดิม รวมไปถึงแขนงวิชาที่เกี่ยวข้อง
หากแจกแจงกันโดยละเอียดแล้ว จะมีปริมาณอยู่ 3 ประเภทที่ถูกนิยามว่า มวล ได้แก่
วัดบางประทุนนอก
วัดบางประทุนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองสนามชัย ในแขวงบางขุนเทียน เขตจอมทอง กรุงเทพมหานคร
ประวัติ
วัดบางประทุนนอกเป็นวัดที่สร้างประมาณ พ.ศ. 2394 ชื่อของวัดตั้งตามที่ตั้งของวัดที่ตั้งอยู่ในตำบลบางประทุน (ชื่อตำบลเดิม) และอยู่ปากคลองบางประทุน คำว่า ประทุน แปลว่า "หลังคา" ส่วนคำว่า นอก หมายความว่ายังมีวัดอีกวัดหนึ่งคือ "วัดบางประทุนใน" (แต่ปัจจุบันคือวัดแก้วไพฑูรย์) คาดว่าชาวบ้านละแวกนั้นร่วมกันสร้างวัด เดิมที่ดินของวัดมีพื้นที่ 7 ไร่ 3 งาน 90 ตารางวา ต่อมาได้รับถวายจากนางน้อย ปาลกะวงศ์ ณ อยุธยา เนื้อที่ 3 งาน 74 ตารางวา และนายบัญชา อยู่ถาวร ซื้อถวาย 2 งาน 24 ตารางวา
วัดได้รับพระราชทานวิสุงคามสีมาครั้งสุดท้ายเมื่อวันที่ 15 มิถุนายน พ.ศ. 2521 เขตวิสุงคามสีมา กว้าง 20 เมตร ยาว 35 เมตร
อาคารเสนาสนะ
อุโบสถวัดมีมุขหน้าเพียงด้านเดียว มีพื้นที่เพียง 1 ห้องหรือ 1 ช่วงเสา ส่วนพื้นที่ทำสังฆกรรมมี 5 ห้อง มีบันไดทางขึ้นเป็นมุข 2 บันได อุโบสถมีหลังคาซ้อน 2 ชั้น แต่ละซ้อนมีผืนหลังคาด้านละ 3 ตับ ด้านหน้ามีเสาหานจำนวน 4 ต้น เป็นเสาสี่เหลี่ยมย่อมุมไม้แปด มีบัวหัวเสาแบบบัวจงกล เสาเก็จหรือเสาติดผนังก็ย่อมุมและมีบัวหัวเสาแบบบัวจงกล หลังคามุงด้วยกระเบื้องดินเผาหางมนเครื่องปิดเครื่องมุงเป็นเครื่องลำยอง ซุ้มประตูมี 2 ซุ้ม เป็นแบบบันแถลงซ้อน 2 ชั้น ตัวซุ้มเป็นแบบรวยระกามีเสาบัวรองรับ เสาบัวตั้งอยู่บนฐานสิงห์ ทั้งเสาบัวและฐานสิงห์จะมีลายปั้นปูนประดับ ซุ้มหน้าต่างมีด้านละ 5 ซุ้ม มีลักษณะเป็นบันแถลงซ้อน 2 ชั้น ตัวซุ้มเป็นรวยระกามีเสาบัวรองรับ และเสาบัวตั้งอยู่บนฐานสิงห์
พ.ศ. 2346
พุทธศักราช 2346 ตรงกับคริสต์ศักราช 1803 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน และเป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
การปฏิวัติตูนิเซีย
การเดินขบวนประท้วงเป็นเหตุมาจากภาวะการว่างงานที่สูง ภาวะเงินเฟ้ออาหาร การฉ้อราษฎร์บังหลวง การขาดเสรีภาพในการแสดงออกตลอดจนเสรีภาพทางการเมืองอื่น ๆ และคุณภาพชีวิตที่เลว การประท้วงครั้งนี้เป็นคลื่นความไม่สงบทางสังคมและการเมืองครั้งใหญ่ที่สุดในรอบสามทศวรรษ และได้ส่งผลให้เกิดการเสียชีวิตและบาดเจ็บจำนวนมาก ซึ่งส่วนใหญ่เป็นผลมาจากพฤติกรรมของตำรวจและกองกำลังความมั่นคงต่อผู้ประท้วง การประท้วงเกิดขึ้นจากการจุดไฟเผาตัวเองของมุฮัมมัด อัลบูอะซีซี (Mohamed Al-Bouazizi) เมื่อวันที่ 17 ธันวาคม และนำไปสู่การโค่นประธานาธิบดีบิน อะลีลงจากตำแหน่งในอีก 28 วันให้หลัง เมื่อวันที่ 14 มกราคม พ.ศ. 2554 เมื่อเขาลาออกอย่างเป็นทางการหลังหลบหนีไปยังซาอุดีอาระเบีย หลังครองอำนาจยาวนานกว่า 23 ปี มีรายงานว่า สหภาพแรงงานเป็นส่วนสำคัญในการประท้วง การประท้วงดังกล่าวเป็นแรงบันดาลใจแก่พฤติกรรมคล้ายกันทั่วโลกอาหรับ การปฏิวัติอียิปต์เริ่มขึ้นหลังเหตุการณ์ในตูนิเซีย และยังนำไปสู่การโค่นประธานาธิบดีอียิปต์ซึ่งครองอำนาจยาวนาน ฮุสนี มุบาร็อก ยิ่งไปกว่านั้น ยังเกิดขึ้นในประเทศในแอฟริกาเหนือและตะวันออกกลางอีกหลายประเทศ
หลังบิน อะลีออกนอกประเทศ มีการประกาศสถานการณ์ฉุกเฉิน รัฐบาลผสมรักษาการยังได้ถูกจัดตั้งขึ้น ซึ่งรวมไปถึงสมาชิกพรรคของบิน อะลี ได้แก่ พรรคอาร์ซีดี ในกระทรวงสำคัญหลายกระทรวง ขณะที่มีฝ่ายค้านอยู่ในกระทรวงอื่น ๆ โดยจะมีการจัดการเลือกตั้งใหม่ภายใน 60 วัน อย่างไรก็ตาม รัฐมนตรีซึ่งไม่ได้มาจากพรรคอาร์ซีดีห้าคนได้ลาออกจากตำแหน่งเกือบจะในทันที และมีการประท้วงตามท้องถนนทุกวันในตูนิสและเมืองอื่นทั่วตูนิเซียยังดำเนินต่อไป โดยเรียกร้องให้รัฐบาลใหม่ต้องไม่มีสมาชิกที่มาจากพรรคอาร์ซีดี และให้ยุบพรรคอาร์ซีดี  วันที่ 27 มกราคม นายกรัฐมนตรีมุฮัมมัด อัลฆ็อนนูชี (Muhammad Al-Ghannushi) ได้สับเปลี่ยนตำแหน่งในรัฐบาล โดยปลดรัฐมนตรีที่มาจากพรรคอาร์ซีดีทั้งหมด ยกเว้นตัวเขาเพียงคนเดียว วันที่ 6 กุมภาพันธ์ รัฐมนตรีมหาดไทยคนใหม่ยุติกิจกรรมพรรคทั้งหมดของอาร์ซีดี โดยอ้างเหตุผลด้านความมั่นคง พรรคถูกยุบ ตามข้อเรียกร้องของผู้ประท้วง เมื่อวันที่ 9 มีนาคม พ.ศ. 2554
หลังมีการประท้วงสาธารณะเพิ่มเติม อัลฆ็อนนูชีลาออกเมื่อวันที่ 27 กุมภาพันธ์ และอัลบาญี กออิด อัสซิบซี (Beji Caid Essebsi) เป็นนายกรัฐมนตรีแทน สมาชิกรัฐบาลเฉพาะกาลอีกสองคนลาออกในวันรุ่งขึ้น วันที่ 3 มีนาคม พ.ศ. 2554 ประธานาธิบดีประกาศว่า การเลือกตั้งสภาร่างรัฐธรรมนูญจะจัดขึ้นเมื่อวันที่ 23 ตุลาคม พ.ศ. 2554 จึงคาดกันว่าการเลือกตั้งทั่วไปจะถูกเลื่อนออกไปหลังวันนั้น
เบื้องหลัง
ประธานาธิบดีบิน อะลีปกครองตูนิเซียมาตั้งแต่ พ.ศ. 2530 รัฐบาลของเขา ซึ่งได้รับการวิพากษ์วิจารณ์ในสื่อและในหมู่องค์การพัฒนาเอกชน ได้รับการสนับสนุนจากสหรัฐอเมริกาและฝรั่งเศสเนื่องจาก "การจับกุมตัวพวกอิสลามมาลงโทษ [และ] วาระด้านเศรษฐกิจของเขาได้รับการชักชวนว่าเป็นรูปแบบที่หลักแหลมซึ่งสามารถนำไปปรับใช้ได้ในแอฟริกาเหนือ และเขาพิสูจน์แล้วว่าเป็นพันธมิตรที่เด็ดเดี่ยวและกระตือรือร้นของสหรัฐอเมริกาที่เข้าไปมีส่วนพัวพันในโครงการส่งผู้ร้ายข้ามแดนซึ่งได้รับการวิพากษ์วิจารณ์อย่างมาก" ผลที่ตามมาคือ ปฏิกิริยาภายในต่อการละเมิดอำนาจของบิน อะลีจึงไม่มีการรายงานในสหรัฐอเมริกาและฝรั่งเศส และในหลายกรณีตัวอย่างของการประท้วงทางสังคมและการเมือง เมื่อเกิดขึ้นในประเทศตูนิเซียแล้ว น้อยครั้งที่จะปรากฏเป็นพาดหัวข่าวสำคัญในสื่อ
การประท้วงเมื่อวันที่ 18 ธันวาคม ในซีดีบูซีดส่วนใหญ่ไม่ได้รับความสนใจเท่าใดนัก ถึงแม้ว่าเว็บไซต์สื่อสังคม อย่างเช่น เฟซบุ๊กและยูทูบจะได้นำเสนอภาพของตำรวจสลายการชุมนุมของเยาวชนผู้ซึ่งทำลายกระจกของร้านค้าและรถยนต์ได้รับความเสียหาย ผู้ประท้วงคนหนึ่ง มุฮัมมัด อัลบูอะซีซี จุดไฟเผาตนเองเพื่อเป็นการประท้วงต่อการยึดแผงลอยขายผักและผลไม้ของเขา ในเวลาต่อมา เขาได้ถูกส่งตัวไปยังโรงพยาบาลในตูนิส ที่ซึ่งเขาได้เสียชีวิตลงเมื่อวันที่ 4 มกราคม
การประท้วงในช่วงแรก
มีรายงานว่าตำรวจพยายามขัดขวางการเดินขบวนและใช้แก๊สน้ำตากับผู้ชุมนุมเยาวชนหลายร้อยคนในซีดีบูซีด เมื่อตอนกลางเดือนธันวาคม พ.ศ. 2553 ผู้ชุมนุมได้รวมตัวกันนอกที่ทำการรัฐบาลส่วนภูมิภาคเพื่อประท้วงต่อการปฏิบัติต่อมุฮัมมัด อัลบูอะซีซี ซึ่งจุดไฟเผาตัวเองเพื่อเป็นการประท้วงต่อการที่ตำรวจยึดแผงลอยขายผักและผลไม้ขณะที่พยายามขายสินค้าอยู่ริมถนน การรายงานข่าวในสื่อตูนิเซียมีจำกัด เมื่อวันที่ 19 ธันวาคม เจ้าหน้าที่ตำรวจถูกเสริมกำลังตามท้องถนนของเมือง
วันที่ 22 ธันวาคม ผู้ประท้วงอีกคนหนึ่ง ชื่อว่า ละฮ์ซีน นะญี ตอบสนองต่อ "ความหิวโหยและภาวะไม่มีงานทำ" ด้วยการอัตวินิบาตกรรมด้วยไฟฟ้า หลังจากปีนขึ้นไปบนเสาไฟฟ้า ร็อมซี อัลอับบูดี ก็ได้ทำอัตวินิบาตกรรมด้วยเช่นกันเนื่องจากปัญหาทางการเงินที่เกิดขึ้นจากหนี้ธุรกิจโดยโครงการเอกภาพวิสาหกิจรายย่อยของประเทศ วันที่ 24 ธันวาคม มุฮัมมัด อัลอะมารี ถูกเจ้าหน้าที่ตำรวจยิงเข้าที่หน้าอกจนเสียชีวิต ในเมืองทางตอนกลางของประเทศ นอกจากนี้ ผู้ชุมนุมประท้วงรายอื่นก็ได้รับบาดเจ็บด้วยเช่นกัน รวมทั้งมีผู้เสียชีวิตอีกหนึ่งคนในวันที่ 30 ธันวาคม ตำรวจอ้างว่าพวกเขายิงผู้ประท้วงในการ "ป้องกันตนเอง" ตำรวจได้มีการประกาศ "กึ่งเคอร์ฟิว" ในเมืองในเวลาต่อมา
ต่อมา ความรุนแรงได้ปะทุขึ้นมาอีกเมื่อทางการและราษฎรจังหวัดซีดีบูซีด เผชิญหน้ากันอีกครั้งหนึ่ง การประท้วงได้ลุกลามไปถึงเมืองหลวงตูนิส เมื่อวันที่ 27 ธันวาคม โดยมีพลเมืองราว 1,000 คน ออกมาแสดงความสามัคคี ร่วมกับราษฎรในซีดีบูซีด และเรียกร้องตำแหน่งงาน การเดินขบวนดังกล่าว ซึ่งจัดขึ้นโดยนักเคลื่อนไหวสหภาพการค้าอิสระ ถูกหยุกยั้งโดยเจ้าหน้าที่ความมั่นคง การประท้วงยังได้ลุกลามไปถึงเมืองซูซะฮ์ สแฟกซ์ และอัลมิกนาซี ในวันต่อมา สหพันธ์สหภาพแรงงานตูนิเซียได้จัดการเดินขบวนอีกครั้งหนึ่งในเมืองก็อฟเศาะฮ์ซึ่งถูกขัดขวางโดยเจ้าหน้าที่ความมั่นคงอีกเช่นเดียวกัน เป็นเวลาเดียวกับที่ทนายความราว 300 คน จัดการเดินขบวนของตนใกล้กับทำเนียบรัฐบาลในตูนิส การประท้วงได้ดำเนินต่อไปอีกครั้งหนึ่งในวันที่ 29 ธันวาคม
วันที่ 30 ธันวาคม เจ้าหน้าที่ตำรวจสามารถยับยั้งการประท้วงได้อย่างสงบในเมืองอัลมุนัสตีร ขณะที่ใช้กำลังขัดขวางการเดินขบวนเพิ่มเติมในอัสซะบีเคาะฮ์และเชบบะ การประท้วงยังคงดำเนินต่อไปในวันที่ 31 ธันวาคม และมีการเดินขบวนประท้วงและการชุมนุมสาธารณะเพิ่มเติมอีกโดยทนายความในตูนิสและเมืองอื่นหลังจากมีการปลุกระดมของสภาทนายความแห่งชาติตูนิเซีย นอกจากนี้ ยังได้มีรายงานที่ไม่ได้รับการยืนยันว่ามีชายอีกคนหนึ่งพยายามทำอัตวินิบาตกรรมในอัลฮามมะฮ์
วันที่ 3 มกราคม พ.ศ. 2554 การประท้วงในธาลาปะทุรุนแรงขึ้นจากภาวะการว่างงานและค่าครองชีพที่สูง ได้มีการเดินขบวนซึ่งมีผู้เข้าร่วมประมาณ 250 คน ส่วนใหญ่เป็นนักเรียนนักศึกษา เพื่อเป็นการสนับสนุนการประท้วงในซีดีบูซีด ตำรวจใช้แก๊สน้ำตาสลายการชุมนุม โดยแก๊สกระป๋องหนึ่งได้ไปตกในบริเวณสุเหร่าท้องถิ่น มีรายงานว่าผู้ชุมนุมประท้วงตอบโต้จุดไฟเผายางรถยนต์และโจมตีสำนักงานของพรรคอาร์ซีดี ซึ่งเป็นพรรคของประธานาธิบดีบิน อะลี
การประท้วงบางส่วนเรียกร้องให้มีการเปลี่ยนแปลงการตรวจพิจารณาออนไลน์ของรัฐบาล ที่ซึ่งภาพสื่อจำนวนมากได้รับการออกอากาศ ทางการตูนิเซียได้รับการกล่าวหาว่าดำเนินปฏิบัติการหลอกลวงเพื่อควบคุมรหัสผ่านของผู้ใช้และตรวจสอบการวิพากษ์วิจารณ์ออนไลน์ ทั้งเว็บไซต์ของรัฐและเอกชนต่างก็ถูกเจาะระบบเข้าไปเช่นเดียวกัน
การได้รับการสนับสนุนจากชนชั้นสูงและการประท้วงระยะต่อมา
วันที่ 6 มกราคม ทนายความร้อยละ 95 จากทนายความทั้งประเทศ 8,000 คนได้ประท้วง ตามการระบุของประธานเนติบัณฑิตยสภาแห่งชาติ เขากล่าวว่า "การประท้วงส่งสารที่ชัดเจนว่าเราจะไม่ยอมรับการโจมตีอย่างไม่เป็นธรรมต่อทนายความ เราจะทำการประท้วงอย่างแข็งขันต่อการเฆี่ยนทนายความที่ผ่านมาไม่นานนี้" นอกจากนี้ ยังมีรายงานว่า ในวันรุ่งขึ้น ครูได้เข้าร่วมการประท้วงด้วยเช่นกัน
ฮง จิน-ย็อง
ฮง จิน-ย็อง (Hong Jin-young; ฮันกึล: 홍진영; เกิด: 9 สิงหาคม ค.ศ. 1985) นักร้องและนักแสดงหญิงชาวเกาหลีใต้ที่มีชื่อเสียง ปัจจุบันสังกัดมิวสิกเคเอนเตอร์เมนเมนต์
ประวัติ
ฮง จิน-ย็อง เข้าสู่วงการบันเทิงด้วยการเป็นศิลปินฝึกหัดในเกิร์ลกรุปวงสวอน แต่ไม่ประสบความสำเร็จ จึงเปลี่ยนแนวมาเป็นเพลงทร็อต หรือเพลงลูกทุ่งแบบเกาหลี โดยหลังจากได้ฝึกฝนมานานก็ได้เข้าสังกัดค่ายคอร์คอนเทนส์มีเดีย ซึ่งเป็นสังกัดเดียวกับที-อารา เกิร์ลกรุปชื่อดังในที่สุด
ในคอร์คอนเทนส์มีเดีย เพลงทร็อตไม่ใช่แนวที่ถนัดของสังกัด จึงทำการโปรโมตได้ยากลำบาก มีเพลงที่ประสบความสำเร็จอยู่เพียงเพลงเดียว คือ Love Battery หลังจากนั้นจึงย้ายสังกัดมาสังกัดค่ายมิวสิกเคเอนเตอร์เทนเมนต์ หรือคีย์อีสต์ ซึ่งในค่ายนี้เป็นที่รู้กันดีว่า ศิลปินต้องทำทุกอย่างด้วยตัวเอง แต่จากการย้ายสังกัดครั้งนี้ทำให้ ฮง จิน-ย็อง ปรับเปลี่ยนภาพลักษณ์และแนวเพลงจนประสบความสำเร็จในที่สุด
ฮง จิน-ย็อง ได้ชื่อว่าเป็นผู้ที่ทำให้เพลงทร็อต ซึ่งเป็นเพลงพื้นบ้านของเกาหลี ได้เป็นที่รู้จักและได้รับความนิยมในระดับสากลเช่นเดียวกับเค-ป๊อปทั่วไป เช่น Love Battery, Love Wifi และBoogie Man ด้วยการที่มีภาพลักษณ์เป็นหญิงสาวรุ่นใหม่ แต่กลับร้องเพลงทร็อต จึงทำให้เธอเป็นที่สนใจของสื่อมวลชนในเกาหลีใต้ และทำให้ได้ออกรายการโทรทัศน์และได้งานแสดงหลายแห่งด้วยกัน
ดิจิตัลอีพี
ดิจิตัลอีพี โดย ฮง จิน-ย็อง
หวายสยาม
หวายสยาม เป็นพืชในสกุลหวาย วงศ์ปาล์ม เป็นหวายแตกกอมีเถาเลื้อยพันไปได้ไกลตามกาบใบและก้านใบมีหนามแหลม ดอกช่อ ผลกลม เปลือกผลเป็นเกล็ด ปลายผลเป็นติ่ง ผลแก่ช่วงเดือนกรกฎาคม – กันยายน พบตามป่าดิบชื้นในไทยและมาเลเซีย แต่นิยมปลูกทางภาคตะวันออกเฉียงเหนือเพื่อรับประทานหน่ออ่อน ชื่อสปีชีส์ตั้งเป็นเกียรติแก่ประเทศไทย
อิสละมียามิศร์
อิสละมียามิศร์ (اسلمي يا مصر, "จงปลอดภัยเถิด โอ้อียิปต์") เป็นเพลงชาติของอียิปต์ตั้งแต่ ค.ศ. 1923 ถึง ค.ศ. 1936 ประพันธ์บทร้องโดยนักกวีชาวอียิปต์ที่มีชื่อว่ามุศเฏาะฟา ศอดิก อัรรอฟิอี เรียบเรียงทำนองโดยเศาะฟัร อะลี ปัจจุบันใช้เป็นเพลงประจำโรงเรียนนายร้อยตำรวจอียิปต์
ชาวไร่ชาวนา
ชาวไร่ชาวนา เกษตรกรหรือกสิกร เป็นผู้ประกอบอาชีพเกษตรกรรม คือ เลี้ยงสัตว์เอาอาหารหรือวัตถุดิบ คำนี้ปกติใช้กับผู้ที่กระทำอย่างใดอย่างหนึ่งดังนี้ ปลูกพืชไร่ สวนผลไม้ ไร่องุ่น เลี้ยงสัตว์ปีกหรือปศุสัตว์อื่น ชาวไร่ชาวนาอาจเป็นเจ้าของที่ดินเกษตรกรรมหรือทำงานเป็นผู้ใช้แรงงานบนที่ดินของผู้อื่นก็ได้ แต่ในประเทศเศรษฐกิจก้าวหน้า (advanced economy) ปกติชาวไร่ชาวนาเป็นเจ้าของไร่นา ขณะที่ลูกจ้างของไร่นานั้น เรียก คนงานไร่นา (farm workers หรือ farmhand) ทว่า เมื่อไม่นานนี้ ชาวนาเป็นบุคคลเพื่อสนับสนุนหรือปรับปรุงการเติบโตของที่ดินหรือพืชผลหรือเลี้ยงสัตว์ (เช่น ปศุสัตว์หรือปลา) โดยแรงงานและความใส่ใจ
สมาคมชาวมาเลเซียเชื้อสายจีน
สมาคมชาวมาเลเซียเชื้อสายจีน (Malaysian Chinese Association, MCA; จีนตัวย่อ: 马来西亚华人公会; จีนตัวเต็ม: 馬來西亞華人公會; พินยิน: Mǎláixīyà Huárén Gōnghuì; MaLoiSaiYa WahYen KoongWui; Persatuan Cina Malaysia) เป็นพรรคการเมืองเชื้อชาติเดียวในมาเลเซียซึ่งเป็นตัวแทนของชาวมาเลเซียเชื้อสายจีน เป็นหนึ่งในสามพรรคหลักของแนวร่วมแห่งชาติ เป็นพรรคที่ทรงอิทธิพลพรรคหนึ่งในมาเลเซีย สามารถควบคุมสื่อที่สำคัญในมาเลเซียได้
การก่อตั้ง
การก่อตั้งสหพันธรัฐมลายาไม่ได้เป็นผลดีต่อชาวจีน เพราะสิทธิในการเป็นพลเมืองของกลุ่มที่ไม่ใช่ชาวมลายูถูกเพิกถอน สมาคมชาวมาเลเซียเชื้อสายจีนก่อตั้งขึ้นเมื่อ 27 กุมภาพันธ์ พ.ศ. 2492 โดยการนำของนักธุรกิจชาวจีนช่องแคบ ตัน เชงลอก ทำให้เกิดความตึงเครียดระหว่างชาวจีนกับชาวมลายูและโอน จาฟาร์ผู้นำอุมโนพยายามวางระยะห่างจากตัน
ตันเคยเป็นสมาชิกสันนิบาตมลายาต่อต้านญี่ปุ่น สมาชิกแรกต่อตั้งของสมาคมส่วนใหญ่เป็นสมาชิกก๊กมินตั๋งและเข้าร่วมในฐานะเป็นทางเลือกที่เป็นองค์กรฝ่ายตรงข้ามกับพรรคคอมมิวนิสต์มลายา และได้รับการสนับสนุนจากอังกฤษที่กลับมาปกครองมลายาอีกครั้ง สมาชิกจะแบ่งเป็นกลุ่มย่อยตามบ้านเกิดในจีน ผู้นำคนแรกของสมาคมเป็นอดีตผู้นำทางทหารของก๊กมินตั๋ง เลือง ยิวโกห์
หลังเหตุจลาจล พ.ศ. 2512
การเลือกตั้งทั่วไปครั้งที่ 3 ของมาเลเซียเกิดขึ้นเมื่อ 10 พฤษภาคม พ.ศ. 2512 สมาคมได้ 13 ที่นั่ง แต่สูญเสียการบริหารรัฐปีนัง ใน พ.ศ. 2517 ตัน เซียวซินได้ลาออกจากพรรคด้วยเหตุผลทางสุขภาพ
พ.ศ. 2528 – 2546
ในพ.ศ. 2528 ตัน กุนซวานได้เป็นหัวหน้าพรรค แต่อีกปีต่อมา เขาถูกฟ้องร้องในคดีทุจริตและต้องลาออกไป ลิง เลืองซิกขึ้นมาเป็นหัวหน้าพรรคแทน เขาลาออกใน พ.ศ. 2539 ลิม อาห์เล็กขึ้นมาเป็นหัวหน้าพรรคแทน ลิมได้เรียกร้องความสนใจของชุมชนชาวจีนให้มีมากขึ้น
ใน พ.ศ. 2542 เกิดการแบ่งส่วนภายในพรรค ลิมลาออกจากตำแหน่งรัฐมนตรีและเสนอให้ชัน กองชอยเข้าร่วมคณะรัฐมนตรีแทนหลังหารเลือกตั้ง พ.ศ. 2542 แต่มีกลุ่มที่เสนอให้ อง กาติงขึ้นเป็นรัฐมนตรีแทน ในที่สุด นายกรัฐมนตรี มหาธีร์ โมฮัมหมัดเข้ามาไกล่เกลี่ย
พ.ศ. 2546 – ปัจจุบัน
ใน พ.ศ. 2551 สมาคมได้รับเลือกตั้งน้อยลง และทำให้เกิดความแตกแยกภายในพรรคอีกระหว่างกลุ่มขององ ตีแกต และชิง ชอยเลก ทำให้เกิดวิกฤติผู้นำภายในพรรค จน พ.ศ. 2553 กลุ่มของชิง และผู้สนับสนุนอง ตีแกต ลาออกจากคณะกรรมการบริหารพรรคและเลือกตั้งกันใหม่ ชิงได้เป็นหัวหน้าพรรคและได้พยายามประสานรอยร้าวระหว่างกลุ่ม
อี จง-ก็อล
อี จง-ก็อล (เกิด 22 พฤษภาคม ค.ศ. 1957) เป็นนักการเมืองชาวเกาหลีใต้ สำเร็จการศึกษาในระดับปริญญาตรี สาขานิติศาสตร์ มหาวิทยาลัยแห่งชาติโซล ปัจจุบันเป็นสมาชิกสภานิติบัญญัติแห่งชาติเกาหลีใต้ชุดที่ 19 และเป็นผู้นำพรรคมินจู ตั้งแต่วันที่ 6 พฤษภาคม ค.ศ. 2015 จนถึง 4 พฤษภาคม ค.ศ. 2016  อี จง-ก็อล ภูมิใจที่ปู่ของเขาคือ อี ฮเว-ย็อง ได้อุทิศกายเพื่อต่อสู้กับอาณานิคมญี่ปุ่น
พังพอนกินปู
พังพอนกินปู หรือ พังพอนยักษ์ (Crab-eating mongoose) เป็นหนึ่งในสองชนิดของสัตว์จำพวกพังพอนที่พบในประเทศไทย มีชื่อวิทยาศาสตร์ว่า Herpestes urva
เป็นพังพอนขนาดใหญ่ มีลักษณะเด่นคือ มีแถบสีขาวจากมุมปากลาดยาวไปตามข้างคอจนถึงหัวไหล่ หางยาวประมาณครึ่งหนึ่งของลำตัว ขนที่หางเป้นพวง สีขนบริเวณลำตัวเป็นสีน้ำตาลอมเทา คอมีสีดำ หน้าอกมีสีน้ำตาลแดง ท้องมีสีน้ำตาลอ่อน ขนมีสีน้ำตาลเข้มหรือดำ
มีความยาวลำตัวและหาง 44-48 เซนติเมตร ความยาวหาง 26.5-31 เซนติเมตร น้ำหนัก 3-4 กิโลกรัม
มีการกระจายพันธุ์ตั้งแต่ภาคใต้ของจีนแผ่นดินใหญ่รวมทั้งเกาะไหหลำและเกาะไต้หวัน, เนปาล ภาคตะวันออกของพม่า, ไทย, ลาว, กัมพูชา, เวียดนามและมาเลเซีย ในประเทศไทยพบที่เขตรักษาพันธุ์สัตว์ป่าภูเขียว
มักอาศัยอยู่ตามลำพัง ยกเว้นช่วงฤดูผสมพันธุ์ มักอาศัยอยู่ตามป่าใกล้กับแหล่งน้ำ ป่าเต็งรัง, ป่าเบญจพรรณ หากินโดยจับสัตว์ที่มีขนาดเล็กกว่ากินเป็นอาหาร โดยเฉพาะสัตว์ที่อยู่ใกล้แหล่งน้ำ เช่น ปู, ปลา, กุ้ง, หอย แมลงน้ำ นกน้ำ แมงป่อง แมงมุม ตะขาบ งู ออกหากินในเวลากลางคืน พังพอนกินปูสามารถว่ายน้ำและดำน้ำได้เป็นอย่างดี
ปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 ไซเตสจัดพังพอนกินปูไว้ในบัญชีหมายเลข 3 ประเทศไทยจัดเป็นสัตว์ป่าคุ้มครอง
สโมสรฟุตบอลฟูลัม
สโมสรฟุตบอลฟูลัม (Fulham Football Club) เป็นสโมสรฟุตบอลอาชีพจากอังกฤษ ตั้งอยู่ที่ฟูลัมในกรุงลอนดอน พวกเขาลงแข่งขันในพรีเมียร์ลีกในฤดูกาล 2022–23 หลังจากที่เลื่อนชั้นจากอีเอฟแอลแชมเปียนชิปในฤดูกาลก่อนหน้า สโมสรก่อตั้งขึ้นใน ค.ศ. 1879 ถือได้ว่าเป็นสโมสรฟุตบอลจากลอนดอนที่เก่าแก่ที่สุดที่ยังคงแข่งขันในระบบอาชีพ
สโมสรได้ลงเล่นในลีกสูงสุดของอังกฤษถึง 27 ฤดูกาล โดยช่วงเวลาที่สโมสรได้ลงเล่นบนลีกสูงสุดเกิดขึ้นในทศวรรษ 1960 และ 2000 เป็นส่วนใหญ่ ประวัติศาสตร์ของสโมสรในช่วงหลังมีความเกี่ยวข้องกับโมฮัมเหม็ด อัลฟาเยด อดีตประธานสโมสรชาวอียิปต์ซึ่งได้มอบเงินลงทุนจำนวนมหาศาลในการซื้อนักเตะเข้าทีมทำให้ทีมไต้เต้าขึ้นมาจากลีกระดับที่สี่ในทศวรรษ 1990 ฟูลัมได้เข้าชิงชนะเลิศฟุตบอลถ้วยรายการสำคัญถึงสองครั้ง ได้แก่ เอฟเอคัพ รอบชิงชนะเลิศ 1975 ที่พวกเขาพ่ายแพ้ต่อเวสต์แฮมยูไนเต็ด และยูฟ่ายูโรปาลีก นัดชิงชนะเลิศ 2010 ที่พวกเขาแพ้อัตเลติโกมาดริดในช่วงต่อเวลาพิเศษ 2–1
คู่ปรับสำคัญของฟูลัมได้แก่สโมสรที่ตั้งอยู่ในลอนดอนตะวันตกด้วยกันอย่างเชลซี ควีนส์พาร์กเรนเจอส์ และเบรนต์ฟอร์ด ฟูลัมใช้เสื้อเชิ้ตสีขาวและกางเกงสีดำเป็นชุดเหย้ามาตั้งแต่ ค.ศ. 1903 จนถึงปัจจุบัน
ผู้ผลิตชุดและผู้สนับสนุนบนชุดแข่ง
ในฤดูกาล 2002–03 ฟูลัมได้รับการสนับสนุนโดยเบ็ตแฟร์ซึ่งถือเป็นบริษัทการพนันแห่งแรกที่สนับสนุนสโมสรฟุตบอลในอังกฤษ ต่อมาพระราชบัญญัติการพนัน ค.ศ. 2005 ได้อนุญาตให้บริษัทการพนันสามารถโฆษณาผ่านช่องทางโทรทัศน์และวิทยุได้ ทำให้ในช่วง 15 ปีที่ผ่านมา ครึ่งหนึ่งของทีมในพรีเมียร์ลีกมีบริษัทการพนันเป็นผู้สนับสนุน
วันที่ 27 กรกฎาคม ค.ศ. 2021 มีการประกาศว่าเวิลด์โมบายล์จะเป็นผู้สนับสนุนหลักของสโมสรในระยะเวลาอีกสามปี
ฟูลัมในการแข่งขันฟุตบอลยุโรป
ฟูลัมเป็นสมาชิกของสมาคมสโมสรยุโรป พวกเขาเคยเข้าร่วมการแข่งขันฟุตบอลยุโรปถึงสี่ครั้ง ครั้งแรกได้เข้าร่วมในยูฟ่าอินเตอร์โตโตคัพ ซึ่งเกิดขึ้นหลังจากฤดูกาลแรกที่พวกเขาได้ลงเล่นในพรีเมียร์ลีก ต่อมาพวกเขาได้เข้าร่วมแข่งขันยูฟ่าคัพจากการชนะเลิศอินเตอร์โตโตคัพ และพวกเขายังได้เข้าร่วมแข่งขันยูฟ่ายูโรปาลีกอีกสองครั้งด้วย ฟูลัมไม่เคยแพ้ใครในบ้านในการแข่งขันระดับทวีป โดยพวกเขาชนะ 17 นัดและเสมอ 6 นัดจากการลงเล่นในบ้านทั้งหมด 23 นัด ใน ค.ศ. 2010 ฟูลัมสามารถเข้าถึงรอบชิงชนะเลิศยูโรปาลีก ซึ่งพวกเขาแพ้ให้กับอัตเลติโกมาดริด 2–1
สโมสรคู่อริ
แฟนสโมสรฟุตบอลฟูลัมมองว่าเชลซีเป็นคู่ปรับที่สำคัญของพวกเขา แม้ว่าทั้งคู่จะไม่ได้พบกันบ่อยนักเนื่องจากฟูลัมมีช่วงเวลาที่ไม่ได้ลงเล่นบนลีกสูงสุด สนามเหย้าของเชลซี สแตมฟอร์ดบริดจ์ ก็ตั้งอยู่ในเขตฟูลัมและห่างจากเครเวนคอตทิจเพียง 1.8 ไมล์เท่านั้น
คู่ปรับสำคัญลำดับที่สองคือ ควีนส์พาร์กเรนเจอส์ โดยฟูลัมสามารถเอาชนะคิวพีอาร์ได้ทั้งไปและกลับในฤดูกาล 2011–12 เริ่มต้นด้วยการเปิดสนามเครเวนคอตทิจเอาชนะไปได้ 6–0 ตามด้วยการบุกไปเอาชนะ 1–0 ที่ลอฟตัสโรด ทั้งคู่ต่างเคยพบกันหลายครั้งโดยเฉพาะอย่างยิ่งในแชมเปียนชิป
คู่ปรับสำคัญลำดับที่สามคือ เบรนต์ฟอร์ด ซึ่งฟูลัมสามารถเอาชนะไปได้ 2–1 ในการแข่งขันชิงชนะเลิศเพลย์ออฟแชมเปียนชิปเมื่อวันที่ 4 สิงหาคม ค.ศ. 2020 คู่ปรับอื่น ๆ ของสโมสรภายในลอนดอน ได้แก่ คริสตัลพาเลซ
นอกเหนือจากสโมสรในลอนดอนแล้ว จิลลิงงัมก็ถือเป็นอีกหนึ่งสโมสรคู่ปรับสำคัญ แม้ว่าทั้งสองสโมสรจะไม่ได้ลงเล่นในลีกระดับเดียวกันมาตั้งแต่ฤดูกาล 2000–01 แต่เมื่อใดที่ทั้งคู่พบกัน ก็มักจะเกิดเหตุการณ์ที่ดุเดือดอยู่เสมอ ซึ่งรวมถึงการเสียชีวิตของแฟนฟูลัมด้วย
ผู้จัดการทีม
ฟูลัมมีผู้จัดการทีมทั้งหมด 37 คนในช่วงเวลา 114 ปี ก่อนที่จะมีการแต่งตั้งผู้จัดการทีมคนแรก (แบรดชอว์ใน ค.ศ. 1904) ตำแหน่งนี้จะถูกมอบหมายให้แก่บุคคลที่ทำหน้าที่ประสานงานระหว่างเลขานุการสโมสร กัปตันทีม และเจ้าหน้าที่สโมสรคนอื่น ๆ
ประเทศโคลอมเบียในพาราลิมปิกฤดูร้อน 2012
ประเทศโคลอมเบีย เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติโคลอมเบียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 39 คนใน 7 ชนิดกีฬา
กรีฑา
ผลการแข่งขันดังนี้ :
เนื้อขาว
องค์ประกอบอีกส่วนหนึ่งของสมองก็คือเนื้อเทา (ซึ่งปรากฏเป็นสีชมพูอมน้ำตาลก็เพราะหลอดเลือดฝอย) ซึ่งประกอบด้วยนิวรอน ส่วนที่สามในสมองที่ปรากฏเป็นสีที่ดูเข้มกว่า ก็เพราะมีระดับเม็ดสี melanin ที่สูงกว่าเขตรอบข้าง เป็นส่วนของ substantia nigra ที่มีนิวรอนประเภทที่ใช้โดพามีนเป็นสารสื่อประสาท ให้สังเกตว่าเนื้อขาวบางครั้งปรากฏเป็นสีเข้มกว่าเนื้อเทาเมื่อดูในสไลด์ใต้กล้องจุลทรรศน์แบบใช้แสง ก็เพราะเหตุสีที่ย้อม
ในระดับกว้าง ๆ
เนื้อขาวประกอบด้วยมัดของส่วนที่ยื่น (process)  ออกมาจากเซลล์ประสาทมีปลอกไมอิลินหุ้ม ซึ่งเชื่อมเขตเนื้อเทาต่าง ๆ (คือส่วนที่เป็นตัวเซลล์ประสาท) ของสมองเข้าด้วยกัน และถ่ายทอดกระแสประสาทจากนิวรอนไปสู่นิวรอน โดยที่ปลอกไมอิลินทำหน้าที่เป็นฉนวน ทำให้สามารถส่งสัญญาณประสาทได้อย่างรวดเร็ว
ใยประสาทที่ส่งสัญญาณเป็นระยะยาวภายในซีกสมองข้างหนึ่งมีอัตราส่วนเป็นร้อยละ 2 ของใยประสาทที่ส่งสัญญาณจากคอร์เทกซ์หนึ่งไปสู่อีกคอร์เทกซ์หนึ่ง ซึ่งเป็นอัตราส่วนเดียวกันกับใยประสาทที่ส่งสัญญาณระหว่างซีกสมองทั้งสองซีกผ่าน Corpus callosum นักวิจัยชูซ์และเบรเต็นเบอร์กให้ข้อสังเกตว่า "โดยคร่าว ๆ แล้ว  จำนวนใยประสาทที่มีความยาวในระดับหนึ่ง  จะมีสัดส่วนแบบผกผันกับความยาวของใยประสาท"  (คือใยประสาทนั้นมีความยาวยิ่งมากเท่าไร  ก็จะมีจำนวนน้อยลงเท่านั้น)
ในระดับจุลทรรศน์
เนื้อขาวในซีรีบรัมและในไขสันหลังไม่มีเด็นไดรต์ ซึ่งมีอยู่ในเพียงเนื้อเทาพร้อมกับตัวนิวรอนและแอกซอนสั้น ๆ เนื้อขาวในผู้ใหญ่ที่ยังไม่ถึงวัยชรามีอัตราส่วน 1.7-3.6% เป็นเลือด
ความยาวของแอกซอนมีปลอกไมอิลิน
ผู้ชายมีเนื้อขาวมากกว่าผู้เหญิงทั้งในด้านปริมาตรและความยาวของแอกซอนที่หุ้มด้วยปลอกไมอิลิน ที่วัย 20 ปี ความยาวของแอกซอนที่หุ้มด้วยปลอกไมอิลินของผู้ชายรวมกันเป็น 176,000 กิโลเมตร และของผู้หญิง 149,000 กิโลเมตร ความยาวของแอกซอนหุ้มลดลงในอัตรา 10% ต่อทศวรรษตามวัย โดยที่ชายวัย 80 ปีจะมีแอกซอนหุ้มยาวรวมกัน 97,200 กิโลเมตร และหญิง 82,000 กิโลเมตร เป็นการสูญเสียส่วนเนื้อขาวที่เป็นใยประสาทแบบบาง
หน้าที่
ในเนื้อขาว มีลำเส้นใยประสาท (tract  หรือมัดแอกซอน) 3 ประเภท ที่เชื่อมส่วนหนึ่งของสมองไปยังอีกส่วนหนึ่ง  และไปยังไขสันหลัง  คือ
โดยทั่ว ๆ ไป สมอง (โดยเฉพาะของเด็ก) สามารถปรับตัวให้เข้ากับความเสียหายที่เกิดขึ้นที่เนื้อขาว โดยหาทางประสาทอื่นเพื่อเลี่ยงทางที่เกิดความเสียหายในเนื้อขาว และดังนั้น จึงสามารถรักษาความเชื่อมต่อกันระหว่างเขตต่าง ๆ ของเนื้อเทาได้เป็นอย่างดี
โดยที่ไม่เหมือนเนื้อเทา ซึ่งถึงระดับการพัฒนาสูงสุดในช่วงอายุ 20-30 ปี เนื้อขาวจะมีการพัฒนาต่อไปเรื่อย ๆ และจะถึงระดับการพัฒนาสูงสุดในช่วงอายุวัยกลางคน (Sowell et al., 2003) แต่ว่า ก็ได้มีการทักท้วงประเด็นนี้ในหลายปีที่ผ่านมา
ในปี ค.ศ. 2009 บทความที่เขียนโดยแจน สโคล์ซ และคณะ ใช้การสร้างภาพแบบ Diffusion tensor imaging เพื่อจะแสดงความเปลี่ยนแปลงปริมาตรของเนื้อขาวซึ่งเป็นผลจากการเรียนรู้ทักษะการเคลื่อนไหวใหม่  (เช่น การโยนและรับลูกบอลหรือสิ่งของอย่างต่อเนื่อง) งานวิจัยนี้สำคัญโดยเป็นงานแรกที่แสดงสหสัมพันธ์ของการเรียนรู้ทักษะการเคลื่อนไหว (motor learning) กับความเปลี่ยนแปลงในเนื้อขาว เพราะก่อนหน้านี้ นักวิจัยจำนวนมากเชื่อว่าการเรียนรู้แบบนี้มีการสื่อโดยความเปลี่ยนแปลงของเด็นไดรต์เท่านั้น ซึ่งไม่มีในเนื้อขาว ผู้ทำงานวิจัยเสนอว่า ระดับการทำงานของกระแสไฟฟ้าในแอกซอนอาจจะเปลี่ยนการสร้างปลอกไมอิลินที่หุ้มแอกซอน แต่ว่า ความเปลี่ยนแปลงของตัวแอกซอนเองเช่นการขยายขนาดเส้นผ่าศูนย์กลาง  หรือความเปลี่ยนแปลงความหนาแน่น  ก็อาจจะเป็นเหตุได้เหมือนกัน
ตำแหน่งที่อยู่
เนื้อขาวเป็นเนื้อเยื่อหลักในส่วนลึกของสมองและส่วนผิวของไขสันหลัง กลุ่มต่าง ๆ ของเซลล์ประสาทในเนื้อเทา เช่น กลุ่มปมประสาทฐาน (คือ นิวเคลียสมีหาง, putamen, globus pallidus, กลุ่มนิวเคลียสใต้ทาลามัส, nucleus accumbens) และกลุ่มนิวเคลียสในก้านสมอง (red nucleus, substantia nigra, cranial nerve nuclei) กระจายไปทั่วเนื้อขาวในเปลือกสมอง
ซีรีเบลลัมก็มีโครงสร้างคล้ายกับซีรีบรัม คือ มีเปลือกเป็น  ส่วนนอกของสมองน้อย (cerebellar cortex) มีเนื้อขาว (cerebellar white matter)  ที่อยู่ลึกลงไป  (เรียกว่า arbor vitae) และกลุ่มต่าง ๆ ของเซลล์ประสาทในเนื้อเทาที่มีเนื้อขาวล้อมรอบ (เช่น dentate nucleus, globose nucleus, emboliform nucleus, และ fastigial nucleus) โพรงสมองต่าง ๆ ที่เต็มไปด้วยน้ำ (เช่น โพรงสมองข้าง, โพรงสมองที่ 3, ท่อน้ำสมอง, โพรงสมองที่ 4) ก็อยู่ลึกภายในเนื้อขาวของซีรีเบลลัมเช่นกัน
ความสำคัญทางคลินิก
โรคมัลติเพิล สเกลอโรซิส (ตัวย่อ MS) เป็นโรคที่สามัญที่สุดที่มีผลต่อเนื้อขาว ในรอยโรคที่เกิดจาก MS ปลอกไมอิลินที่เป็นฉนวนของแอกซอนถูกทำลายจากการอักเสบ
ความเปลี่ยนแปลงในเนื้อขาวโดยการสั่งสมแอมีลอยด์ มีความสัมพันธ์ของโรคอัลไซเมอร์และโรคระบบประสาทเสื่อมอื่น ๆ แต่ว่า ความบาดเจ็บที่เนื้อขาว  (เช่นการฉีกออกของแอกซอน)  อาจจะหายได้  เปรียบเทียบกับความบาดเจ็บที่เนื้อเทา  ซึ่งยากที่จะหายได้ ความเปลี่ยนแปลงอื่น ๆ ของเนื้อขาวที่เกิดโดยสามัญมาพร้อมกับความชรารวมทั้ง leukoaraiosis ซึ่งก็คือความบางลงของเนื้อขาวที่อาจเกิดขึ้นด้วยเหตุหลายอย่าง เช่นการสูญเสียปลอกไมอิลิน การสูญเสียแอกซอน  และความเสียหายของแนวกั้นระหว่างเลือดและสมอง  (blood–brain barrier)
การศึกษาเนื้อขาวได้เกิดความก้าวหน้าอย่างสำคัญเพราะเทคนิคการสร้างภาพสมอง (neuroimaging)  ใหม่ที่เรียกว่า  diffusion tensor imaging โดยใช้ประกอบกับเครื่องกราดภาพสมอง MRI โดยปี ค.ศ. 2007 มีการตีพิมพ์บทความเกี่ยวกับเนื้อขาวกว่า 700 บทความ
ภัททิยา พงศ์ไทย
ประวัติ
ภัททิยา พงศ์ไทย (ชื่อเล่น: โบนัส; เกิด: 19 กุมภาพันธ์ พ.ศ. 2535) เป็นคนจังหวัดยะลาได้รับตำแหน่ง มิสอินเตอร์เนชันแนลไทยแลนด์ ปี 2016
มิสอินเตอร์เนชันแนลไทยแลนด์ 2016
โบนัสเข้าร่วมประกวดมิสอินเตอร์เนชันแนลไทยแลนด์ 2016 และเมื่อวันที่ 17 กันยายน พ.ศ. 2559 โบนัสได้รับรางวัลชนะเลิศของการประกวด มิสอินเตอร์เนชันแนลไทยแลนด์ 2016 ซึ่งถือว่าเป็นสาวไทยคนที่สองที่ได้ตำแหน่ง มิสอินเตอร์เนชันแนลไทยแลนด์ ที่จัดการประกวดอย่างเป็นทางการ เธอจะเป็นตัวแทนสาวไทยไปประกวด นางงามนานาชาติ 2016 ณ ประเทศญี่ปุ่น
มิสอินเตอร์เนชันแนล 2016
โบนัสเป็นตัวแทนประเทศไทยในการประกวดนางงามนานาชาติ ปี 2016 ที่ประเทศญี่ปุ่น โดยในการประกวดเธอก็สามารถผ่านเข้ารอบ 15 คนสุดท้าย โดยปีชนะในปี 2016 คือ ไคลี่ เวอร์โซซ่า นางงามจากประเทศฟิลิปปินส์
พ.ศ. 2349
พุทธศักราช 2349 ใกล้เคียงกับ
วัดบวรมงคลราชวรวิหาร
วัดบวรมงคลราชวรวิหาร หรือ วัดลิงขบ เป็นพระอารามหลวงชั้นตรี ชนิดราชวรวิหาร คณะสงฆ์ฝ่ายธรรมยุติกนิกาย แต่เดิมเป็นรามัญนิกาย ตั้งอยู่ที่แขวงบางยี่ขัน เขตบางพลัด กรุงเทพมหานคร
ประวัติ
วัดบวรมงคลราชวรวิหารตั้งวัดเมื่อปี พ.ศ. 2300 ได้รับพระราชทานวิสุงคามสีมาในปีเดียวกัน เดิมชื่อ วัดลิงขบ เนื่องจากบริเวณรอบวัดเป็นป่า มีฝูงลิงอาศัยอยู่เป็นจำนวนมาก สร้างโดยชาวรามัญที่อพยพมาจากเมืองหงสาวดี ต่อมาในสมัยพระบาทสมเด็จพระพุทธเลิศหล้านภาลัย ได้โปรดเกล้าฯ ให้สมเด็จพระบวรราชเจ้ามหาเสนานุรักษ์เป็นผู้บูรณปฏิสังขรณ์วัดนี้ขึ้นใหม่เพื่ออนุเคราะห์แก่ชาวรามัญ มีพระสงฆ์รามัญอยู่มาก และมีพระผู้ใหญ่เป็นประธานสงฆ์อยู่ด้วย จึงบูรณะให้เป็นวัดส่วนกลางสำหรับพระสงฆ์รามัญนิกาย ได้พระราชทานนามใหม่ว่า วัดบวรมงคล ต่อมาสถาปนาเป็นพระอารามหลวง เมื่อ พ.ศ. 2352
ในสมัยพระบาทสมเด็จพระจอมเกล้าเจ้าอยู่หัวโปรดให้สร้างตำหนักขึ้นหลังหนึ่ง เรียกกันว่า กุฏิพระจอม สำหรับประทับแรมชั่วคราวสำหรับพระองค์ในยามที่มาประทับเป็นเวลานาน ๆ เพื่อทรงเสวนาและศึกษาธรรมกับพระสุเมธมุนีซึ่งเป็นพระเถรานุเถระชาวรามัญที่น่าเลื่อมใส เป็นผู้ทรงภูมิรู้และภูมิธรรม ด้วยเหตุที่พระองค์ทรงมีพระราชศรัทธาในข้อวัตรปฏิบัติของพระสงฆ์รามัญนิกายดังกล่าวนี้ จึงทำให้พระองค์โปรดสถาปนาให้มีพระสงฆ์ฝ่ายธรรมยุติกนิกายในกาลต่อมา
ปี พ.ศ. 2410 ได้มีการบูรณปฏิสังขรณ์ครั้งใหญ่ และได้มีการสร้างพระเจดีย์หงษาขึ้น เป็นพระเจดีย์หมู่ 9 องค์ ประกอบด้วยเจดีย์ใหญ่ 1 องค์ และเจดีย์บริวาร 8 องค์ เป็นศิลปกรรมแบบมอญ ล่วงเลยถึงสมัยรัชกาลที่ 6 วัดบวรมงคลได้รับพระราชทานให้โอนสังกัดเป็นวัดธรรมยุติกนิกาย
วันที่ 20 มีนาคม พ.ศ. 2498 ก่อตั้งโรงเรียนวัดบวรมงคล หรือโรงเรียนวัดลิงขบ ในเขตธรณีสงฆ์ของวัดบวรมงคล ด้านทิศตะวันตก ผู้ก่อตั้งโรงเรียน คือ ท่านเจ้าคุณพระศรีวิสุทธิวงศ์ อดีตรองเจ้าอาวาสวัดบวรมงคล
ปี พ.ศ. 2560 ดำเนินการบูรณปฏิสังขรณ์ระเบียงคด จากนั้นปี พ.ศ. 2561 บูรณปฏิสังขรณ์พระเจดีย์
อาคารเสนาสนะ
พระอุโบสถ กว้าง 12.30 เมตร ยาว 35.20 เมตร หลังคาซ้อนชั้นแบบลดมุข 3 ชั้น ประดับช่อฟ้า ใบระกา หางหงส์ หน้าต่างระหว่างเสาเป็นซุ้มทรงบันแถลงนาคสามเศียร 2 ชั้น หน้าบันจำหลักเป็นรูปตาลปัตรพัดยศ ล้อมรอบด้วยลายเครือเถา ด้านหน้าและด้านหลังพระอุโบสถมีมุขบนชานชาลา มีเสาสี่เหลี่ยมย่อมุมไม้สิบสองรับชายคามุข ภายในประดิษฐาน พระพุทธรูปปูนปั้น ปางมารวิชัย หน้าตักกว้าง 3.40 เมตร สูงจากฐานถึงพระรัศมี 7.45 เมตร สันนิษฐานว่าสร้างขึ้นพร้อมกับการสถาปนาวัด วัดมีวิหารคด จากผนังแนวกำแพงด้านในของพระอุโบสถตลอดทั้งสี่ด้าน มีพระพุทธรูปปั้นปางมารวิชัย หน้าตักกว้าง 95ซม. สูง 1.39 เมตร จำนวน 108 องค์ ประดิษฐานอยู่บริเวณวิหารคด อุโบสถมีพระเจดีย์ประจำมุมทั้ง 4 ด้าน
พระเจดีย์มีลักษณะศิลปะมอญ เป็นพระเจดีย์หมู่ 9 องค์ มีนามว่า พระเจดีย์หงษา ประกอบด้วยเจดีย์ใหญ่ 1 องค์ และเจดีย์บริวาร 8 องค์ เจดีย์ประธานมีลักษณะย่อมุมไม้ยี่สิบ องค์เจดีย์ไม่มีเรือนธาตุ แต่ทำเป็นฐานลดระดับขึ้นไปรับองค์ระฆัง ปล้องไฉน ปลี และลูกแก้ว ตั้งซ้อนเป็นลำดับขึ้นไป
อาคารเสนาสนะอื่น เช่น หอระฆังเป็นอาคารก่ออิฐถือปูนสองชั้น รูปแบบผสมผสานระหว่างไทยกับตะวันตก อาคารอนุสรณ์สถาน รัชกาลที่ 4 ชาวบ้านเรียก กุฏิพระจอม ได้สร้างขึ้นใหม่เพราะของเดิมทรุดโทรม สร้างเป็นอาคารคอนกรีตสองชั้นเพื่อเป็นอนุสรณ์สถาน และอาคารพิพิธภัณฑ์ของวัด
พ.ศ. 2348
พุทธศักราช 2348 ตรงกับคริสต์ศักราช 1805 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน และเป็นปีปกติสุรทินที่วันแรกเป็นวันอาทิตย์ตามปฏิทินจูเลียน
คอร์เทกซ์กลีบข้างส่วนหลัง
บางแหล่งกล่าวว่าคอร์เทกซ์นี้เป็นส่วนของเขตบร็อดแมนน์ 5 และ 7 บางแหล่งกล่าวว่าอยู่ในเขตบร็อดแมนน์ 7 เท่านั้น
มีหลักฐานว่า คอร์เทกซ์นี้ยังมีบทบาทในการรับรู้ความเจ็บปวดอีกด้วย
งานวิจัยเร็ว ๆ นี้เสนอว่า ความรู้สึกเกี่ยวกับ "เจตจำนงเสรี" (free will) เกิดขึ้นจากเขตนี้โดยส่วนหนึ่ง
งานวิจัยหนึ่งพบว่า เมื่อให้ทำการศิลป์  นักศิลป์สมัครเล่นมีการไหลเวียนของเลือดในระดับสูงขึ้นใน PPC ซีกขวา โดยเปรียบเทียบกับของนักศิลป์มืออาชีพ
งานวิจัยที่ตีพิมพ์ในปี ค.ศ. 2012 ในวารสาร Neuron โดยนักประสาทวิทยาศาสตร์ของมหาวิทยาลัยนิวยอร์ก ค้นพบว่า มีการยิงสัญญาณแบบคงเส้นคงวาในนิวรอนของ PPC คือ นักวิจัยได้ตรวจสอบการทำงานในระบบประสาทของลิงมาคาก ในขณะที่ให้ลิงทำกิจกรรมที่ต้องยื่นมือออกไปและต้องเคลื่อนไหวตาแบบ saccades หรือกิจกรรมที่ต้องเคลื่อนไหวตาแบบ saccades เท่านั้น การยิงสัญญาณแบบคงเส้นคงวาใน PPC พบในกิจกรรมที่ต้องอาศัยทั้งการยื่นมือและการเคลื่อนไหวตา ไม่พบในกิจกรรมที่เคลื่อนไหวตาเท่านั้น
ในงานวิจัยโดยสร้างภาพในสมอง คอร์เทกซ์นี้ โดยเฉพาะส่วนของรอยนูนแองกูลาร์  เกิดการทำงานเมื่อบุคคลกำลังระลึกถึงความจำอาศัยเหตุการณ์ (episodic memory)
เดอะ เลโก้ มูฟวี่
เดอะ เลโก้ มูฟวี (The Lego Movie) เป็นภาพยนตร์คอมพิวเตอร์แอนิเมชัน แนวตลกผจญภัยอเมริกัน กำกับโดย ฟิล ลอร์ด และ คริสโตเฟอร์ มิลเลอร์ และเป็นภาพยนตร์ของค่ายวอร์เนอร์ บรอเธอร์ พิกเจอร์ส โดยสร้างจากเลโก้ โดยมีทีมให้เสียง ได้แก่ คริส แพร็ตต์, วิลล์ เฟอร์เรล, อลิซาเบธ แบงก์ส, วิลล์ อาร์เน็ตต์, นิก ออฟเฟอร์แมน, อลิสัน บรี, ชาร์ลี เดย์, เลียม นีสัน และมอร์แกน ฟรีแมน โดยออกฉายในวันที่ 7 กุมภาพันธ์ ค.ศ. 2014 ซึ่งประสบความสำเร็จในเชิงพาณิชย์และได้เสียงตอบรับที่ดีในหลายด้านทั้งความสมจริง, ความตลกขบขัน, การทำเสียง และการแสดงหน้าตา โดยภาพยนตร์เรื่องนี้รับรายได้มากกว่า 257 ล้านดอลลาร์ ในอเมริกาเหนือ และ 210 ล้านดอลลาร์ ในการเข้าฉายต่างประเทศ รวมแล้วกว่า 467 ล้านดอลลาร์ นอกจากนั้นทางทีมผู้สร้างยังได้วางแผนฉาย เดอะ เลโก้ มูฟวี 2 ในวันที่ 7 กุมภาพันธ์ ค.ศ. 2019 และยังให้คริส แมคเคย์ มารับหน้าที่กำกับ รวมไปถึงฟิล ลอร์ด และคริสโตเฟอร์ มิลเลอร์มารับหน้าที่ผลิต
แป๊ะตำปึง
ชาวไทลื้อและชาวไทยในภาคเหนือนำยอดและใบอ่อนใช้เป็นผักรับประทานกับลาบ ชาวโอรังอัซลีในรัฐเปรัก ประเทศมาเลเซียนำใบสดไปใช้ควบคุมระดับน้ำตาลในเลือด
ปลาไหลกัลเปอร์
ปลาไหลกัลเปอร์ (Gulper, Gulper eel) เป็นวงศ์และสกุลของปลาทะเลน้ำลึกวงศ์หนึ่ง ใช้ชื่อวงศ์ว่า Saccopharyngidae (มาจากภาษาละติน "saccus" หมายถึง "ถุง" และภาษากรีก φάρυγξ, หมายถึง "คอหอย")
ปลาไหลกัลเปอร์ เป็นปลาที่มีลำตัวเรียวยาวคล้ายปลาไหล ลำตัวไม่มีเกล็ด มีลักษณะเด่น คือ มีปากกว้างใหญ่ มีส่วนหัวที่ใหญ่กว่า 1 ใน 4 ของลำตัว ภายในปากมีฟันที่แหลมคมเต็มไปหมด มีหางยาวและไวต่อความรู้สึก ดวงตามีขนาดเล็ก
มีลำตัวทั่วไปสีดำ และยาวได้เต็มที่ประมาณ 2 เมตร (6.5 ฟุต) พบได้ในระดับความลึก 1,800 เมตร (6,000 ฟุต) เป็นปลาที่เหมือนกับปลาใต้ทะเลลึกทั่วไป คือ กินอาหารได้หลากหลายชนิดไม่เลือก เนื่องจากเป็นสถานที่ ๆ อาหารหายาก ซึ่งด้วยปากที่กว้างใหญ่เช่นนี้ทำให้สามารถกินอาหารที่มีขนาดใหญ่กว่าตัวได้
การจำแนก
มีเพียงสกุลเดียว คือ Saccopharynx แบ่งออกได้เป็น 10 ชนิด
ช้าแป้น
ช้าแป้น หรือ ผ้าลาย หูควายใหญ่ เป็นไม้ยืนต้นในวงศ์ Verbenaceae ลำต้นสีเทาอมเขียวอ่อน  ยอดกิ่งอ่อนเป็นสีน้ำตาลอมเขียว ใบเดี่ยว ใบสีเขียวเหลือบเป็นมัน หลังใบมีขนสั้นนุ่ม ดอกช่อ โคนกลีบดอกเชื่อมติดกันเป็นหลอด ปลายแยกเป็น 4 กลีบ สีชมพูอมม่วง ช่อดอกเป็นทรงครึ่งวงกลม บานพร้อมกันทุกดอกในช่อ ผลเดี่ยว กลม ผลอ่อนสีเขียว แก่แล้วเป็นสีดำ เมล็ดมีอันเดียว เปลือกต้มน้ำดื่ม และนั่งแช่ ช่วยบรรเทาอาการอัมพฤกษ์เบื้องต้น
อัมพาตแบบเบลล์
ภาวะอัมพาตแบบเบลล์ (Bell's paly) เป็นอาการอัมพาตของใบหน้าชนิดหนึ่งทำให้มีการทำงานผิดปกติของเส้นประสาทสมองคู่ที่ 7 (เส้นประสาทเฟเชียล) จนควบคุมการทำงานของกล้ามเนื้อใบหน้าด้านใดด้านหนึ่งไม่ได้ โรคหรือภาวะที่ทำให้มีใบหน้าชาเช่นนี้มีอีกหลายโรค ตั้งแต่เนื้องอกในสมอง โรคหลอดเลือดสมอง โรคไลม์ และอื่นๆ แต่หากไม่พบภาวะซึ่งเป็นสาเหตุได้จะถือว่าภาวะใบหน้าเป็นอัมพาตนั้นเกิดจากภาวะอัมพาตแบบเบลล์ ภาวะนี้ได้ชื่อตามนักกายวิภาคศาสตร์ชาวสก็อตชื่อชาร์ลส์ เบลล์ ซึ่งได้บรรยายภาวะนี้เอาไว้เป็นครั้งแรก อัมพาตแบบเบลล์เป็นโรคของเส้นประสาทเส้นเดียว (mononeuropathy) ที่พบบ่อยที่สุด และเป็นสาเหตุของภาวะเส้นประสาทเฟเชียลเป็นอัมพาตเฉียบพลันที่พบบ่อยที่สุดด้วย
ผู้เล่นในฟุตบอลชิงถ้วยพระราชทานคิงส์คัพ ครั้งที่ 46
ฟุตบอลชิงถ้วยพระราชทานคิงส์คัพ ครั้งที่ 46 เป็นการแข่งขันฟุตบอลที่จัดขึ้นที่ประเทศไทยระหว่างวันที่ 22 ถึง 25 มีนาคม พ.ศ. 2561 โดยทีมชาติทั้ง 4 ทีมจะต้องส่งรายชื่อผู้เล่น 23 คน
เซอร์ไวเวอร์ ดิออสเตรเลียนเอาต์แบคก์
เซอร์ไวเวอร์ ดิ ออสเตรเลียน เอาต์แบคก์ (Survivor: The Australian Outback) เป็นฤดูกาลที่ 2 ของเซอร์ไวเวอร์ หลังจากที่ฤดูกาลแรกเป็นที่ฮือฮาและประสบความสำเร็จเป็นอย่างมากโดยมีผู้ชมถึง 51.69 ล้านคนและช่วง 30 นาทีสุดท้ายก่อนที่จะได้ผู้อยู่รอดคนสุดท้ายในฤดูกาลที่ 1 นั้นมีผู้ชมมากถึง 58.58 ล้านคน ทำให้ได้มีการทำรายการเซอร์ไวเวอร์เป็นฤดูกาลที่ 2 ซึ่งฤดูกาลนี้ถ่ายทำในถิ่นที่ห่างไกลจากผู้คนของทวีปออสเตรเลีย อันเต็มไปด้วย จระเข้และสัตว์ป่านานาชนิด เป็นสถานที่หาของกินได้ลำบากมากจนทีมงานจะต้องเข้ามาช่วยเหลือรวมถึงเอาสิ่งปลูกสร้าง ที่พักเป็นการแลกเปลี่ยนทำให้ผู้เข้าแข่งขันจำเป็นจะต้องสร้างที่พักใหม่ และเป็นฤดูกาลเดียวที่ยาวนานถึง 42 วัน (ปกติทุกฤดูกาลจะนาน 39 วันเท่านั้น) และในฤดูกาลนี้ True Visions ไม่ได้ทำการซื้อลิขสิทธิ์มาฉายแต่ได้รับสัญญาณการฉายผ่านทางช่อง AXN โดยได้รับชมช้ากว่าทางสหรัฐอเมริกาประมาณ 3-4 เดือนในทุกๆ วันศุกร์เวลา 21:00 น.
ผู้เล่นในฟุตบอลชิงถ้วยพระราชทานคิงส์คัพ ครั้งที่ 46
ผู้เล่นที่มีเครื่องหมาย (c) คือผู้เล่นที่รับหน้าที่เป็นกัปตันของทีมชาตินั้น ๆ จำนวนการลงเล่นเริ่มนับจนถึงวันแข่งขัน รวมไปถึงทุกการแข่งขันกระชับมิตรที่รับรองโดยฟีฟ่า และอายุของผู้เล่นคืออายุที่นับจากวันเปิดการแข่งขัน
เซอร์ไวเวอร์ ดิออสเตรเลียนเอาต์แบคก์
การโหวต
ผลโหวตในรอบแรกเสมอกันที่ 5-5 ระหว่างเจฟกับโคลบี้ ทำให้มีการโหวตใหม่โดยที่เจฟกับโคลบี้จะไม่ได้ทำการโหวตและคนที่เหลือจะต้องโหวตแต่เจฟหรือโคลบี้เท่านั้น ในการโหวตครั้งที่ 2 ก็ยังเสมอกันอีกจึงทำให้มีการนับเสียงโหวตจากสภาเผ่าครั้งก่อนๆ ซึ่งโคลบี้ไม่มีเสียงโหวตแต่เจฟมีสะสม 2 โหวตจึงทำให้เจฟต้องเป็นผู้จากไป
ผู้เล่นในฟุตบอลชิงถ้วยพระราชทานคิงส์คัพ ครั้งที่ 46
กาบอง
ผู้ฝึกสอน: โคเซ อันโตเนียว กามาโช
สโลวาเกีย
ผู้ฝึกสอน: ยาน กอซาก
ไทย
ผู้ฝึกสอน: มิลอวัน ราเยวัตส์
สหรัฐอาหรับเอมิเรตส์
ผู้ฝึกสอน: อัลแบร์โต ซัคเคโรนี
รายชื่อผู้เล่น 21 คนที่ถูกเรียกตัวเพื่อลงแข่งขันฟุตบอลชิงถ้วยพระราชทานคิงส์คัพ
ซูคราโลส
ซูคราโลส (sucralose) เป็นวัตถุให้ความหวานทดแทนน้ำตาล ลักษณะเป็นผงสีขาวหรือไม่มีสี ไม่มีกลิ่น มีสูตรเคมีคือ C12H19Cl3O8 และเลขอีคือ E955 ซูคราโลสถูกค้นพบโดยบังเอิญในปี ค.ศ. 1976 โดยนักวิจัยจากคิงส์คอลเลจลอนดอน ร่วมกับเทตแอนด์ไลล์ (Tate & Lyle) บริษัทอุตสาหกรรมอาหารสัญชาติบริติช เทตแอนด์ไลล์จดสิทธิบัตรซูคราโลสในปีเดียวกัน ซูคราโลสยังรู้จักในชื่อทางการค้าอื่น ๆ ได้แก่ Splenda, Zerocal และ Sukrana
ซูคราโลสเป็นไดแซ็กคาไรด์หรือน้ำตาลโมเลกุลคู่ที่มีที่มาจากซูโครส อันเกิดจากการรวมตัวกันของกลูโคสและฟรักโทส ซูคราโลสสามารถสังเคราะห์ได้จากปฏิกิริยาคลอริเนชันหรือการแทนที่หมู่ไฮดรอกซิลในซูโครสด้วยอะตอมของคลอรีน ซูคราโลสมีความหวานกว่าซูโครสประมาณ 320–1000 เท่า หวานกว่าแอสปาร์แตมและแอซีซัลเฟมโพแทสเซียม 3 เท่า และหวานกว่าแซกคารีน 2 เท่า
ซูคราโลสได้รับการยอมรับโดยทั่วไปว่าปลอดภัยจากองค์การอาหารหลายแห่ง เช่น องค์การอาหารและยาสหรัฐ คณะกรรมการวิทยาศาสตร์ด้านอาหารของสหภาพยุโรป และคณะกรรมการผู้เชี่ยวชาญว่าด้วยวัตถุเจือปนอาหารขององค์การอาหารและเกษตร และองค์การอนามัยโลกแห่งสหประชาชาติ รวมถึงสำนักงานคณะกรรมการอาหารและยาในไทย ใช้เป็นวัตถุให้ความหวานในขนมขบเคี้ยว เครื่องดื่ม และอาหารทางการแพทย์ โดยปริมาณแนะนำที่ร่างกายรับได้ต่อวันอยู่ที่ 5 มิลลิกรัม/กิโลกรัม/วัน อย่างไรก็ตามซูคราโลสไม่ให้พลังงานเนื่องจากร่างกายมนุษย์ไม่สามารถย่อยและดูดซึมได้ ซูคราโลสไม่ก่อให้เกิดฟันผุ และไม่ส่งผลต่อระดับอินซูลินในเลือด จึงปลอดภัยต่อผู้ป่วยโรคเบาหวาน
เครื่องช่วยหายใจ
เครื่องช่วยหายใจเป็นอุปกรณ์ทางการแพทย์อย่างหนึ่งซึ่งใช้ในการช่วยหายใจ ใช้สำหรับสร้างให้เกิดการไหลของอากาศเข้าและออกจากปอดเพื่อเลียนแบบการหายใจ ใช้กับผู้ป่วยที่ไม่สามารถหายใจได้ หรือหายใจได้แต่ไม่เพียงพอต่อความต้องการของร่างกาย ทั้งนี้ขึ้นอยู่กับกรณีและการตัดสินใจของแพทย์
เครื่องช่วยหายใจสมัยใหม่ส่วนใหญ่เป็นอุปกรณ์ที่ควบคุมด้วยระบบคอมพิวเตอร์ แต่นอกจากนี้ก็ยังมีเครื่องช่วยหายใจแบบอื่นอีก เช่น เครื่องช่วยหายใจแบบเบิร์ด ซึ่งทำงานด้วยกลไกโดยไม่ต้องการไฟฟ้า เป็นต้น
เอากุสทาแห่งซัคเซิน-ไวมาร์-ไอเซอนัค
เอากุสทาแห่งซัคเซิน-ไวมาร์-ไอเซอนัค (พระนามเต็ม เอากุสทา มารี ลูอีเซอ คาทารีนา ; 30 กันยายน ค.ศ. 1811 – 7 มกราคม ค.ศ. 1890) เป็นสมเด็จพระราชินีแห่งปรัสเซียและจักรพรรดินีเยอรมันพระองค์แรกในฐานะพระมเหสีในจักรพรรดิวิลเฮ็ล์มที่ 1 แห่งเยอรมนี
อ้างอิง
18111890
หม่อมเจ้าเฉลิมศึก ยุคล
พลเอก หม่อมเจ้าเฉลิมศึก ยุคล (ประสูติ 24 ตุลาคม พ.ศ. 2493) เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร ถือเป็นรัชทายาทโดยสันนิษฐาน ลำดับที่ 3 ตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467
พระประวัติ
ประสูติเมื่อวันที่ 24 ตุลาคม พ.ศ. 2493 เป็นพระโอรสใน พลตรีพระเจ้าวรวงศ์เธอ พระองค์เจ้าเฉลิมพลทิฆัมพร กับหม่อมทองแถม ยุคล ณ อยุธยา (สกุลเดิม ประยูรโต) เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว
พลเอกหม่อมเจ้าเฉลิมศึก ยุคล มีพระโสทรเชษฐภคินีสององค์ คือ ท่านหญิงศรีสว่างวงศ์ บุญจิตราดุลย์ และหม่อมเจ้าหญิงยังไม่มีพระนาม (สิ้นชีพิตักษัยเมื่อชันษาหนึ่งวัน)
==การศึกษาและฝึกอบรม == หลังจากสำเร็จการศึกษาที่โรงเรียนกรุงเทพคริสเตียนวิทยาลัย (B.C.C.115) แล้ว หม่อมเจ้าเฉลิมศึก ยุคล ได้เสด็จไปศึกษาต่อยังต่างประเทศ และสำเร็จการศึกษาหลักสูตรต่าง ๆ ด้านการทหาร ได้แก่
==ด้านการทหาร == พล.อ. ม.จ.เฉลิมศึก ยุคล ทรงมีความเชี่ยวชาญด้านอาวุธนิวเคลียร์ อาวุธเคมี และอาวุธชีวภาพ ดำรงแหน่งรองเจ้ากรมวิทยาศาสตร์ทหารบก ผู้ชำนาญการกองทัพบก และเคยดำรงตำแหน่ง ผู้ทรงคุณวุฒิพิเศษกองทัพบก หลังจากเกษียณอายุราชการแล้วปัจจุบันทรงเป็นที่ปรึกษากรมวิทยาศาสตร์ทหารบก และ Chairman of Thailand BWC Committee National Centre for Genetic Engineering and Biotechnology (BIOTEC) และยังทรงดำรงตำแหน่ง Member of WHO-HIS Technical Advisory Group และทรงเป็นกรรมการในคณะกรรมการประสานงานแห่งชาติเพื่อการปฏิบัติให้เป็นไปตามอนุสัญญาห้ามอาวุธเคมี และทรงงานเกี่ยวกับ Chemical Biological Radiological Nuclear (CBRN) โดยทรงร่วมเป็นกรรมการและผู้ทรงคุณวุฒิ และวิทยากรผู้เชี่ยวชาญ ผู้บรรยายอบรม ทั้งในประเทศและต่างประเทศ อาทิเช่น
กรณียกิจและการปฏิบัติพระกรณียกิจแทนพระองค์
ทรงเคยดำรงแหน่งรองเจ้ากรมวิทยาศาสตร์ทหารบก ผู้ชำนาญการกองทัพบก และเคยดำรงตำแหน่ง ผู้ทรงคุณวุฒิพิเศษกองทัพบก ปัจจุบันทรงเป็นที่ปรึกษากรมวิทยาศาสตร์ทหารบก และ Chairman of Thailand BWC Committee National Centre for Genetic Engineering and Biotechnology (BIOTEC) และยังทรงดำรงตำแหน่ง Member of WHO-HIS Technical Advisory Group และทรงเป็นกรรมการในคณะกรรมการประสานงานแห่งชาติเพื่อการปฏิบัติให้เป็นไปตามอนุสัญญาห้ามอาวุธเคมี
ปัจจุบันเป็นที่ปรึกษาองค์การอนามัยโลก ในกลุ่มที่ปรึกษาทางวิชาการด้านการประสานความร่วมมือระหว่างหน่วยงานด้านสาธารณสุขพลเรือนกับหน่วยงานด้านความมั่นคง (Health and Security Interface Technical Advisory Group, HIS-TAG)
พล.อ. ม.จ.เฉลิมศึก ยุคล ได้เสด็จแทนพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี อยู่บ่อยครั้ง อาทิ
ในพระราชพิธีบรมราชาภิเษก พุทธศักราช 2562 พล.อ. ม.จ.เฉลิมศึก ยุคล ทรงเป็นหนึ่งในผู้ทูลเกล้าฯ ถวายน้ำอภิเษกแด่พระบาทสมเด็จพระวชิรเกล้าเจ้าอยู่หัว ระหว่างประทับเหนือพระที่นั่งอัฐทิศอุทุมพรราชอาสน์ โดยพล.อ. ม.จ.เฉลิมศึก ยุคล ทรงเป็นผู้แทนประจำทิศทักษิณ
นอกจากนี้ พล.อ. ม.จ.เฉลิมศึก ยุคล ยังได้ถวายงานเสด็จปฏิบัติพระกรณียกิจแทนพระองค์ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ อยู่บ่อยครั้ง อาทิ
ในด้านสาธารณกุศล พลเอกหม่อมเจ้าเฉลิมศึก ยุคล ได้ทรงเป็นประธานในการระดมทุนเพื่อจดทะเบียนจัดตั้ง "มูลนิธิสถาบันการศึกษาในรัชกาลที่ 6 และสมเด็จเจ้าฟ้าเพชรัตนราชสุดาฯ" และทรงดำรงตำแหน่งองค์ประธานกรรมการมูลนิธิฯ
X-เม็น สงครามวันพิฆาตกู้อนาคต
X-เม็น สงครามวันพิฆาตกู้อนาคต (X-Men: Days of Future Past) เป็นภาพยนตร์ซุเปอร์ฮีโร่อเมริกันของชุดภาพยนตร์เอ็กซ์เมน อำนวยการสร้าง, ร่วมเขียนและกำกับโดย ไบรอัน ซิงเกอร์ และเนื้อเรื่องตัวละครเอ็กซ์เมนในมาร์เวลคอมิกส์ เป็นภาพยนตร์ลำดับที่ 7 ของภาพยนตร์ชุด X-เม็น ออกฉายในวันที่ 23 พฤษภาคม ค.ศ. 2014
เนื้อเรื่องกล่าวถึงการรวมตัวต่อสู้กับสงครามครั้งยิ่งใหญ่ของเหล่าเอ็กซ์เมน เพื่อหาทางเอาตัวรอดจากสายพันธุ์ที่มีอายุข้ามสองยุคสมัยในภาพยนตร์เรื่องนี้ เหล่าตัวละครโปรดจากภาพยนตร์ไตรภาคเอ็กซ์เมนต้นฉบับกลับมาผนึกกำลังร่วมกับตัวเองในอดีตจาก X-เม็น รุ่น 1 ในการต่อสู้ครั้งยิ่งใหญ่ที่ต้องเปลี่ยนแปลงอดีตเพื่อรักษาอนาคตของเราไว้
หลังจากภาพยนตร์ได้ฉายไป ไบรอัน ซิงเกอร์ได้ทำฉบับตัดต่อใหม่ขึ้นมาชื่อว่า "เดอะ โร้ค คัท" โดยมีความยาวเพิ่มขึ้นจากฉบับฉายโรง 17 นาที และยังเพิ่มและดัดแปลงเนื้อหาจากฉบับดั้งเดิม
เนื้อเรื่อง
ปี 2023 เหล่ามนุษย์กลายพันธุ์ถูกรุกรานโดยกองทัพหุ่น “เซนติเนล” ที่ตามกวาดล้างและทำลายมนุษย์กลายพันธุ์ให้สูญสิ้นไปจากโลก กลุ่มเอ็กซ์เม็นที่ประกอบไปด้วย โปรเฟสเซอร์เอ็กซ์ (แพทริค สจ๊วร์ต), แม็กนีโต้ (เอียน แม็คเคลเลน), โลแกน หรือวูล์ฟเวอรีน (ฮิวจ์ แจ็คแมน), สตอร์ม (ฮัลลี่ เบอร์รี่), ไอซ์แมน (ฌอน แอชมอร์), คิตตี้ ไพรด์ (เอลเลน เพจ), บลิงก์ (ฟ่าน ปิงปิง), บิชอพ (โอมาร์ ไซ), โคลอสซัส (แดเนียล คัดมอร์), ซันสป็อต (อาดาน คันโต) และวอร์พาธ (บูบู สจ๊วร์ต) ได้รวมตัวกันเพื่อต่อสู้กับหุ่นเซนติเนล คิตตี้ได้ใช้พลังของตัวเองเพื่อดึงจิตกลับไปยังอดีตและเตือนคนในอดีตให้ทราบถึงเหตุการณ์ที่กำลังจะมาถึง แต่เหตุการณ์เริ่มบานปลายเพราะพวกเขาเริ่มต้านความแข็งแกร่งของเซนติเนลไม่ไหว ทำให้คิตตี้จึงรีบดึงจิตของบิชอพและตัวเอง เพื่อหนีกลับไปยังอนาคตเช่นเดิม
จากการปรึกษากันระหว่างกบดานในที่ปลอดภัย โลแกนอาสาตัวเองเพื่อกลับไปยังอดีตเพื่อแก้ไขเหตุการณ์ก่อนที่มิสทีคหรือเรเวน (เจนนิเฟอร์ ลอวเรนซ์) จะสังหารโบลิวาร์ ทราสก์ (ปีเตอร์ ดิงเคลจ) ผู้ประดิษฐ์คิดค้นหุ่นเซนติเนล เพราะหลังจากเธอสังหารทราสก์ได้สำเร็จ เธอก็ถูกนำยีนไปสังเคราะห์เพื่อสร้างเซนติเนล โดยการดำเนินงานของสไตรค์เกอร์ (จอช เฮลแมน) ดังนั้นเมื่อหยุดมิสทีคไม่ให้สังหารทราสก์ได้ เซนติเนลก็จะถูกระงับการใช้งานไปด้วย คิตตี้จึงใช้พลังที่มีอยู่ของตัวเอง ดึงจิตของโลแกนกลับไปยังเหตุการณ์ในอดีต ซึ่งห่างจากปีที่พวกเขากำลังมีปัญหาถึง 50 ปี
ย้อนเวลากลับไปยังปี 1973 โลแกนตื่นขึ้นมาและรู้ว่ากรงเล็บของตัวเองยังเป็นกระดูก เขาออกตามหาคนที่จะพาเขาไปหยุดแผนการสังหารของมิสทีค สถานที่ที่เขาเลือกไปก็คือ โรงเรียนสำหรับผู้มีพรสวรรค์ของศาสตราจารย์ชาร์ลส์ เซเวียร์ แต่คนที่เขาพบกลับเป็นแฮงค์ แม็คคอย / บีสต์ (นิโคลัส ฮอลท์) หรือที่รู้จักในนาม บีสต์ ก่อนที่ชาร์ลส์ (เจมส์ แม็คเอวอย) จะออกมาพบกับเขาในเวลาต่อมา
โลแกนพบว่าชาร์ลส์กลายเป็นคนที่ดูหมดรูป ด้วยการที่เกิดเหตุการณ์อันตรายจนต้องปิดโรงเรียนสอน เหล่ามนุษย์กลายพันธุ์หลายคนได้เสียชีวิตไป ทำให้ชาร์ลส์ขังตัวเองอยู่ในแมนชั่นโดยมีแฮงค์คอยดูแลอยู่ไม่ห่าง แฮงค์ได้เปิดเผยว่าชาร์ลส์เกิดอาการติดยา เป็นยาที่ทำให้เขากลับมาเดินได้อีกครั้ง แต่ก็ต้องแลกกับความสามารถในการควบคุบจิตที่หายไป โลแกนได้เปิดปากขอให้ชาร์ลส์ช่วย แต่ชาร์ลส์ได้ปฏิเสธ จนโลแกนต้องตอบกลับไปว่าคนที่ฝากเขามาบอกในที่นี้ ก็คือชาร์ลส์ในอนาคต
หลังจากพูดคุยจนชาร์ลส์ตกลงที่จะช่วย ชาร์ลส์ได้บอกว่าจะต้องไปหาอีริค หรือแม็กนีโต้ เพราะเขาน่าจะช่วยเกลี้ยกล่อมเรเวน หรือมิสทีคได้ แต่อีริคก็ถูกคุมตัวอยู่ในคุกที่มีมาตรการป้องกันแน่นหนา ด้วยข้อหาสังหารประธานาธิบดี จอห์น เอฟ เคนเนดี้ และคนเดียวที่สามารถเข้าไปในคุกแห่งนี้ได้โดยไม่เป็นที่สงสัยก็คือ ควิกซิลเวอร์
โลแกน, ชาร์ลส์ และแฮงค์ ได้ขับรถมายังบ้านของครอบครัวแม็กซิมอฟฟ์เพื่อมาพบกับ ปิเอโตร ‘ปีเตอร์’ แม็กซิมอฟฟ์ หรือควิกซิลเวอร์ (อีวาน ปีเตอร์ส) เด็กหนุ่มที่เคลื่อนไหวร่างกายได้รวดเร็วจนมองแทบไม่ทัน หลังจากพูดคุยตกลงกันได้ซักพัก พวกเขาทั้งหมดก็มุ่งหน้าไปยังตึกเพนตากอน สถานที่ที่แม็กนีโต้ถูกคุมขังอยู่
ในขณะที่ฝ่ายค้านกำลังเดินทางมาคัดค้าน ฝ่ายมิสทีคก็ได้วางแผนเข้าไปหานายพลชาวเวียดนามคนหนึ่ง เธอปลอมตัวเป็นเขาเพื่อเข้าร่วมการประชุมที่มีทราสก์มานำเสนอโครงการหุ่นเซนติเนล และในที่สุดเธอก็จ่อปืนไปยังเป้าหมาย แต่เธอก็ถูกขัดขวางโดยชาร์ลส์, อีริค, แฮงค์ และโลแกน ซึ่งทำให้ทราสก์รอดตัวไปอีกครั้ง ในขณะที่โลแกนได้พบกับสไตรค์เกอร์ คนที่เขารู้สึกว่าเหมือนเคยเจอกันมาก่อน โลแกนเริ่มปวดหัวเมื่อมีภาพต่างๆนานาแล่นเข้ามา ทำให้เขาในปี 2023 ปล่อยกรงเล็บเหล็กแหลมคมไปเฉี่ยวที่ไหล่ซ้ายของคิตตี้จนเธอเลือดไหลเป็นทาง โลแกนจึงเกิดสภาวะจิตหลุดชั่วขณะ ก่อนจะกลับคืนสู่สภาพปกติ
อีริคพยายามฆ่ามิสทีค โดยให้เหตุผลว่าเมื่อเธอถูกฆ่าแล้วเรื่องทุกอย่างน่าจะจบ มิสทีคจึงรีบกระโดดทะลุกระจกหนีอีริคไปทันที แต่ไม่วายโดนกระสุนเบี่ยงจากอีริคแฉลบโดนเข้าที่ขา ซึ่งทำให้เธอตกลงมาที่พื้นเบื้องล่างด้วยคราบเลือด พร้อมกับสายตานับร้อยคู่ที่จ้องมองเหมือนว่าเธอเป็นตัวประหลาด
การปรากฏตัวอย่างน่าตื่นตระหนกต่อสายตานับล้านทางจอโทรทัศน์ ได้ทำให้ประธานาธิบดีริชาร์ด นิกสัน (มาร์ค คามาโช่) อนุมัติโครงการหุ่นเซนติเนลที่โบลิวาร์ ทราสก์ นำมาเสนอ และทำให้อีริควางแผนบางอย่าง เขารู้ว่าการกำจัดมิสทีคไม่จำเป็นอีกต่อไป เพราะทางการได้ตัวอย่างเลือดของมิสทีคที่หยดเป็นทางบนถนนไปทำการทดลองแล้ว เขาจึงวางแผนขั้นต่อไปและมันดูจะอันตรายมากกว่าเดิม
หลังจากความผิดพลาดในการหยุดยั้งมิสทีค ชาร์ลส์, แฮงค์ และโลแกน ได้กลับมายังที่พัก ซึ่งชาร์ลส์เกิดต้องการยาด่วน แต่หลังจากที่โลแกนพูดเตือนว่าเขาต้องใช้ความสามารถทางจิตเพื่อตามหามิสทีคให้เจอ ชาร์ลส์จึงได้สติและไม่ฉีดยาเข้าที่แขนของตัวเอง ก่อนที่ชาร์ลส์จะเข้าไปใช้ซีรีโบรเพื่อตามหามิสทีค ซึ่งครั้งแรกไม่สำเร็จ จนโลแกนอนุญาตให้เขาเพ่งจิตไปหาคนในอนาคต ชาร์ลส์ในปี 1973 ได้เจอกับชาร์ลส์ในปี 2023 ทั้งสองพูดคุยกัน และทำให้การตามหาตัวมิสทีคในครั้งที่สองประสบความสำเร็จ เธอกำลังเดินทางมุ่งหน้าไปยังวอชิงตันดีซี
ทราสก์และสไตรค์เกอร์ที่ได้ตัวอย่างเลือดของมิสทีคจากรอยหยดบนถนนในกรุงปารีส ได้นำเลือดของเธอมาใช้สร้างหุ่นเซนติเนลระยะเริ่มต้น ในขณะที่อีริคก็แอบดูการขนถ่ายหุ่นเซนติเนลเพื่อส่งไปนำเสนอที่งานเปิดตัวในวอชิงตันดีซี ซึ่งอีริคได้ตามรถไฟที่มีหุ่นเซนติเนลอยู่ภายใน เขาดึงเหล็กเส้นทางรถไฟและนำมันไปประสานเข้าเป็นส่วนหนึ่งของหุ่นเซนติเนล เพื่อให้เขาสามารถควบคุมหุ่นทั้งหมดได้เมื่อเวลาสำคัญมาถึง
แม็กนีโต้มุ่งหน้าไปยังอาคารที่เก็บหมวกที่เขาโดนยึดไว้ โดยฉากนี้จะเห็นปีกของแองเจิ้ล, หมวกของแม็กนีโต้ และเกราะของฮาว็อค เก็บไว้ในห้องนิรภัย ซึ่งอีริคนำหมวกออกไปอย่างเดียว ในขณะที่เหตุการณ์ในอนาคต วอร์พาธรู้สึกถึงการมาของยานรบเซนติเนล ซึ่งอยู่ห่างออกไปไม่ถึงสิบไมล์ เขาป่าวประกาศให้ทุกคนเตรียมพร้อมรับมือ
ทางด้านแม็กนีโต้ในอดีต เขาได้เข้าไปยังสนามกีฬา และยกสนามกีฬาทั้งสนามลอยขึ้นเหนือฟ้า มุ่งหน้าไปยังสถานที่จัดงานเปิดตัวโครงการเซนติเนล ซึ่งมีชาร์ลส์, แฮงค์ และโลแกน เข้ามาร่วมงานเพื่อตามหามิสทีค ที่เธอหมายจะสังหารทราสก์ภายในงาน ชาร์ลส์ใช้จิตส่องหามิสทีคทั้งงานก็ยังไม่พบ จนเมื่อเพ่งสมาธิดีๆ เขาก็ได้ยินเสียงความคิดของเธอ เขาพูดให้เธอล้มเลิกแผนการ แต่เธอก็ปฏิเสธ ในเวลาเดียวกับหุ่นเซนติเนลที่ลอยขึ้นเหนือฟ้า จากการควบคุมของอีริค ที่ลอยเข้ามาพร้อมกับสนามกีฬาทั้งสนาม
ในอนาคต สตอร์มได้ลอยขึ้นไปบนฟ้า เธอควบคุมสายฟ้าและเมฆหมอก เป็นผลให้ยานที่บรรจุหุ่นเซนติเนลชนกันและระเบิดขึ้น หุ่นเซนติเนลนับไม่ถ้วนเหาะเร็วรี่มายังแหล่งกบดาน สตอร์ม, บิชอพ, โคลอสซัส, ซันสป็อต, บลิงก์ และวอร์พาธ เตรียมพร้อมในการต่อสู้ แม็กนีโต้ที่อยู่ภายในก็เดินออกมาช่วยต่อสู้ด้วยอีกแรง
เหตุการณ์ในงานเปิดตัวโครงการเซนติเนลชุลมุนวุ่นวาย จนประธานาธิบดีริชาร์ด นิกสัน และบอดี้การ์ดทั้งหลายรีบวิ่งลงไปยังห้องนิรภัยใต้ดิน โดยมีมิสทีคที่ปลอมตัวเข้าไปรวมกลุ่มอยู่ด้วย ผ่านไปซักพัก สัญญาณเตือนมนุษย์กลายพันธุ์จากเครื่องมือของทราสก์ก็ดังขึ้น ทุกคนในห้องจึงรู้ว่ามีมนุษย์กลายพันธุ์แอบเข้ามาในห้องนี้
ในอดีต อีริคเข้าต่อสู้กับโลแกนและแฮงค์ในร่างบีสต์ โลแกนถูกอีริคพันด้วยขดลวดหนา ก่อนถูกโยนไปลงน้ำ ส่วนบีสต์ถูกเขวี้ยงไปหล่นในรถ ในขณะที่ชาร์ลส์ถูกโครงเหล็กของสนามกีฬาหล่นทับไปไหนไม่ได้ อีริคดึงห้องนิรภัยใต้ดินออกมา เขาพูดต่อหน้ากล้องและต่อหน้าคนทั้งโลก บอกถึงเหตุผลว่าทำไมมนุษย์ต้องเข่นฆ่ามนุษย์กลายพันธุ์ ทำไมอยู่ร่วมกันไม่ได้ โดยผู้คนทั้งมนุษย์กลายพันธุ์และคนทั่วไปต่างจับจ้องการออกอากาศสดทางทีวีของอีริค